ราคาน้ำมัน WTI ร่วง 2.35% เช้านี้ หลัง API เผยสต็อกน้ำมันดิบสหรัฐพุ่ง
ราคาน้ำมัน WTI ร่วง 2.35% เช้านี้ หลัง API เผยสต็อกน้ำมันดิบสหรัฐพุ่ง
24 ก.พ. 2559

สำนักข่าวอินโฟเควสท์ รายงานสัญญาน้ำมันดิบ WTI ซึ่งมีการซื้อขายทางระบบอิเล็กทรอนิก ปรับตัวลดลงในช่วงเช้าวันนี้ หลังจากซาอุดิอาระเบียได้ปฏิเสธที่จะลดกำลังการผลิต และหลังจากการปิโตรเลียสหรัฐ (API) รายงานว่า สต็อกน้ำมันดิบของสหรัฐปรับตัวสูงขึ้นอีกในสัปดาห์ที่แล้ว
เมื่อเวลาประมาณ 11.15 น.ตามเวลาไทยในวันนี้ สัญญาน้ำมันดิบ WTI ส่งมอบเดือนเม.ย. ซึ่งมีการซื้อขายทางระบบอิเล็กทรอนิก ร่วงลง 2.35% แตะที่ระดับ 31.12 ดอลลาร์/บาร์เรล จากระดับปิดเมื่อคืนนี้ที่  31.87 ดอลลาร์/บาร์เรล
สัญญาน้ำมันดิบร่วงลงหลังจาก หลังจากนายอาลี อัล-ไนมี รมว.น้ำมันของซาอุดิอาระเบียระบุว่า ซาอุดิอาระเบียยังไม่มีแผนที่จะปรับลดกำลังการผลิตน้ำมัน โดยระบุว่า การลดกำลังการผลิตไม่ใช่แนวทางที่ดีที่จะกระตุ้นราคาน้ำมัน
นอกจากนี้ สัญญาน้ำมันดิบยังร่วงลงหลังจาก API รายงานว่า สต็อกน้ำมันดิบในรอบสัปดาห์ที่สิ้นสุดวันที่ 19 ก.พ. พุ่งขึ้น 7.1 ล้านบาร์เรล           